कैरेबियाई बल्लेबाजों में आत्मविश्वास की कमी : रामपाल  
भारत के खिलाफ मौजूदा टेस्ट शृंखला में वेस्टइंडीज के गेंदबाजों का प्रदर्शन अभी तक अच्छा रहा है, लेकिन बल्लेबाजों से उन्हें सहयोग नहीं मिल सका।
भारत के खिलाफ मौजूदा टेस्ट शृंखला में वेस्टइंडीज के गेंदबाजों का प्रदर्शन अभी तक अच्छा रहा है, लेकिन बल्लेबाजों से उन्हें सहयोग नहीं मिल सका। तेज गेंदबाज रवि रामपाल ने स्वीकार किया कि उनके बल्लेबाजों में आत्मविश्वास का अभाव है।  दूसरे क्रिकेट टेस्ट के पहले दिन तीन विकेट लेने वाले रामपाल ने कहा, हमारे बल्लेबाज अच्छा प्रदर्शन करने की पूरी कोशिश कर रहे हैं, लेकिन उनमें आत्मविश्वास का अभाव है। कुछ अच्छी पारियां खेलने से सब ठीक हो जाएगा। हम उनका सहयोग करते रहेंगे।  रामपाल ने उम्मीद जताई कि उनकी टीम पहली पारी में बढ़त बना लेगी। उन्होंने कहा, हम बढ़त बनाएंगे। मुझे लगता है कि 300 का स्कोर अच्छा रहेगा। उन्होंने कहा कि शुरुआती चार विकेट जल्दी लेने के बाद वे भारत को सस्ते में आउट करना चाहते थे।  उन्होंने कहा, हमें पता था कि पिच से मदद मिलेगी। हमने शुरुआती विकेट लेकर भारत को बैकफुट पर ला दिया। हम उन्हें कम स्कोर पर समेटना चाहते थे, लेकिन लक्ष्मण और रैना के बीच 117 रन की साझेदारी ने ऐसा नहीं होने दिया।